
Здравейте! До домът ми няма път и се налага да преминавам през двора на комшиите. Как трябва да се процедира в този случай, за да бъде изграден дори временен път?


 

Нямам път до дома ми
====================

 

Много Ви благодаря за съдействието!




Друг вариант е да се провери в общината относно прокарване на временни пътища, като можете да проверите на място при главния архитект или да подадете писмено запитване. Съгласно чл. 190 ЗУТ при нужда временни пътища се прокарват в урегулирани части на населени места и селищни образувания, за които ще бъдат създадени нови подробни устройствени планове, както и в неурегулирани още части, включени в общ устройствен план. Временните пътища трябва по възможност да следват новите улици по подробния устройствен план, съответно улиците по проектоплана или по извършените проучвания. Временните пътища се прокарват по такъв начин, че да не засягат заварени сгради и постройки, както и дълготрайни декоративни дървета.


Поздрави,  

адв. Николина Митова  

тел. 0898 303092




Здравейте, Драгомира Йосифова, 


можете да сключите договор за преминаване през имота на съседите Ви, който договор следва да бъде с нотариална заверка на подписите и вписан в Службата по вписванията.  

Когато не е постигнато съгласие между собствениците на поземлените имоти и друго техническо решение е явно икономически нецелесъобразно, правото на преминаване през чужди поземлени имоти се учредява със заповед на кмета на общината – така чл. 192 от Закона за устройство на територията.


Поздрави,  

адв. Николина Митова  

тел. 0898 303092


